પ્લેયર્સ સેલિબ્રિટીઝના મૂડસ્વીંગ્ઝ અને તેમની પસંદનાપસંદ કવરેજમાં સામે ન આવે તેવું તો બને નહીં. તેઓનું કેવું ચરિત્રચિત્રણ કરો છો તેના વિશે તેઓ તમને ટીકાટીપ્પણ કરતાં હોય છે અને તે પ્રમાણે તમારા કામને પ્રભાવિત કરવાના સંજોગો ઊભાં થતાં હોય છે. જો નેગિટવ ન્યૂઝ આપવાના હોય તો ખાસ રીએક્શન મળે છે નારાજગીનો સામનો કરવો પડે છે તેની સાથે કામ પાર પાડવું મોટો પડકાર હોય છે. હરિનીએ એવા સ્કૂપ પણ કર્યાં છે જેનાથી પ્લેયર્સની નારાજગી સામે આવી હોય અને ડ્રેસિંગરુમ સુધી વાત પહોંચી હોય. અને એવું પણ બન્યું છે કે રૉ ટેપ્સ પ્લેયર્સને બતાવવી પડી હોય.